b'\n_START_ARTICLE_\nTeritorijalna obrana Bosne i Hercegovine\n_START_SECTION_\nPovijest\n_START_PARAGRAPH_\nTO BiH ustrojena je 8. travnja 1992. godine kao odgovor na velikosrpsku agresiju na Bosnu i Hercegovinu. U odre\xc4\x91enom smislu je TO bila nastavak prija\xc5\xa1nje teritorijalne obrane koja je bila rezerni dio JNA. Od jedinica TO-a odanih predsjedni\xc5\xa1tvu BiH ustrojena je TO BiH kao dr\xc5\xbeavna vojska neovisne Bosne i Hercegovine._NEWLINE_TO BiH je od po\xc4\x8detka bila slabo naoru\xc5\xbeana, jer je JNA preuzela gotovo sva vojna skladi\xc5\xa1ta u kojima se dr\xc5\xbealo oru\xc5\xbeje prija\xc5\xa1nje TO. Vodstvo Hrvatskog vije\xc4\x87a obrane (HVO), koje je ustrojeno isti dan kad i TO BiH, izjavilo je da ne priznaje nadle\xc5\xbenost TO BiH nad jedinicama HVO-a, smatraju\xc4\x87i TO BiH samo iskompromitiranim nastavkom prija\xc5\xa1nje TO, s time da je HVO i dalje u slu\xc5\xbebi suverene BiH._NEWLINE_Do svibnja 1992., u sastav TO BiH priklju\xc4\x8dena je Patriotska liga Bosne i Hercegovine (PL BiH), bo\xc5\xa1nja\xc4\x8dka dobrovolja\xc4\x8dka formacija pod zapovjedni\xc5\xa1tvom Sefera Halilovi\xc4\x87a._NEWLINE_Krajem svibnja 1992. od 44 vojna zapovjednika TO BiH, njih 43 su bili Muslimani, a jedan Srbin.'